**SLOVENSKÝ JAZYK**

Dokončujeme zámená. Poznámky si prepísať do zošita čitateľne, pozorne, farebne a bezchybne:

**Dlhšie** tvary zámen *ja, ty, on, ono* sa používajú:

* po predložkách (*do mňa/teba / neho, ku mne / k tebe / k nemu)*
* na začiatku vety (*Mňa / Teba / Jeho nevideli. Mne / Tebe / Jemu poslali list.)*
* ak je na zámene dôraz (*Vyvolala mňa / teba / jeho. Dal to mne / tebe / jemu.)*

**Kratšie** tvary zámen *ja, ty, on, ono* sa používajú, keď nasledujú po predložkách, nie sú na začiatku vety alebo nie je na nich dôraz (*Za koho ma / ťa / ho pokladajú? daj mi, dám ti, dám mu, videl ma / ťa / ho.*)

* tvary zámen so začiatočným *ň-(neho, nej, ňu)* sa používajú po predložkách (*od neho, bez nej, za ňu*)
* tvary zámen s *–ňho, -ň* sa používajú iba po predložkách končiacich samohláskou (*do / za / pre neho –*

*doňho /doň, zaňho / zaň, preňho / preň)*

* použitie tvarov s *–ňho, -ň (poňho, poň, zaňho, zaň, doňho, doň)* zámena **on** závisí od životnosti:
* životné: *doňho* (do chlapca) *Kto doňho vidí? naňho* (na chlapca) *Nedívaj sa naňho!*
* neživotné: *doň* (do hrnca) *Nedávaj doň vodu! zaň* (za obraz) *Nie na obraz, zaň to daj!*

**Literatúra – 4.5.-7.5.2020**

Po bájach sa presúvame k detskej literatúre. Vašou úlohou je napísať si do zošita nadpis (**Zo života detí**) a pozorne, niekoľkokrát si prečítať úryvok od Marka Twaina z knihy Princ a bedár, ktorý nájdete v učebnici na stranách 85-89. Čítajte pozorne, s textom budeme pracovať.

**ANGLICKÝ JAZYK**

Pracovný zošit str. 42/ cv.4 - do zošitov napíšte odpovede na otázky z cvičenia 3 a doplňte správny tvar slovesa BYŤ (is/are, isnt/arent) a členy (a/some/any) podľa toho, či sa jedná o počitateľné alebo nepočitateľné podstatné mená.

Pracovný zošit str. 43/ cv.6 – do zošitov prepíšte text a doplňte chýbajúce slová z rámčeka

Milí žiaci, po vypracovaní cvičenia odfoťte , označte menom a priezviskom a pošlite na môj email: radovankamihalik@gmail.com **do 7.5.2020**

**DEJEPIS**

napísať do zošita poznámky- učebnica s.36-38

**Macedónia a Helenistický svet**

**doba Filipa II.**

**Macedónia** – ležala na severe dnešného Grécka

* mala bohaté ložiská nerastných surovín
* rozmach začal za vlády **Filipa II.**
	+ mocný kráľ
	+ reformátor
	+ otec Alexandra Macedónskeho
	+ zavraždený na svadbe dcéry v roku 336 p.K.
	+ na jeho dvore pôsobil vedec a filozof Aristoteles – zakladateľ logiky
* Macedónci v roku 338 p.K. násilím zjednotili všetky grécke štáty
* vytvorili **Korintský spolok** (všetky gr. štáty okrem Sparty)
	+ zákaz vnútrogréckych vojen, ochrana pred cudzincami
	+ spolok namierený proti Peržanom
	+ spolupráca v hospodárskom i kultúrnom živote

**Alexander Macedónsky**

* Macedónčania a Gréci sa vzbúrili proti Alexandrovi – vzburu potlačil
* zaútočil na Perszkú ríšu, porazil a obsadil ju, oslobodil aj Egypt
* zakladal mestá – Alexandria
* dostal sa až do Indie
* chcel vytvoriť ríšu na čele s Babylonom – nemala vládnuť nenávisť medzi národnmi
* v roku 323 zomrel v Babylone (zranenia, vyčerpanie, choroby)

**Helenistické štáty**

* ríša sa rozpadla na samostatné Helenistické štáty, bojovali medzi sebou
* **Helenizmus** – obdobie neskorého gréckeho staroveku, umenie a kultúra tejto doby
* **Ptolemaiovci** – V Egypte
* **Antigonovci** – v Grécku a Macedónií
* **Attalovci** – Malá Ázia
* **Seleukovci** – Mezopotámia a Irán
* Koniec Helenistických štátov – útoky Rimanov
* **Platón** – Aristotelov žiak, gr. filozof, založil filozofickú školu Akadémiu

**OBČIANSKA NÁUKA**

### - napísať do zošita z kalendára názvy 3 štátnych sviatkov, 3 dní pracovného pokoja a 3 pamätných dní v Slovenskej republike v roku 2020.

**NÁBOŽENSKÁ VÝCHOVA**

**ZLATÉ PRAVIDLO**

**Zapamätaj si :**

Existuje pravidlo, ktoré platí v medziľudských vzťahoch na celom svete, vo všetkých kultúrach.

Poznáš ho ? Poskladaj ho z týchto slov: / Pomôcka : dve vety /

**ČO CHCEŠ,ČO NECHCEŠ,NEROB ANI TY IM**

**ABY ROBILI TEBE,ROB AJ TY DRUHÝM**

**ÚLOHA : Napíš do zošita.** Alebo pošli na magwosko@gmail.com

**BIOLÓGIA**

**Poznávanie húb**

V učebnici na **str. 74** máte zakreslené huby a rozdelené na **jedlé, nejedlé a jedovaté.**

Napíšte si ich do zošitov a 2 rôzne huby zakreslite.

**Jedlé huby:** bedľa vysoká, masliak obyčajný, plávka zelenkastá, tanečnica poľná...

**Nejedlé huby:** rýdzik kravský

**Jedovaté huby:** muchotrávka červená, hríb satanský....



**DÚ: vyhľadajte na internete, alebo v atlase húb- 3 jedlé a 3 jedovaté huby.**

**FYZIKA**

**Hmotnosť telies ponorených v kvapaline**

**Teleso sa do kvapaliny ponorí tým viac, čím väčšia je jeho hmotnosť.**

Ponorka sa vie potápať i vynárať. Funguje to na istom princípe. Ponorka má dve vrstvy, medzi ktorými je odstup aspoň 1 meter. Keď sa ponorka potápa, do tohto priestoru sa vpúšťa voda.  Keď sa ponorka vynára, čerpadlá vytlačia vodu vzduchom. Ponorka teda reguluje svoju hmotnosť pomocou vody.

**Úloha:** Roztrieď predmety do tabuľky tak, aby plávali, vznášali sa a potápali sa:

**kameň, ryba, korková zátka, klinec, ping-pongová loptička, ponorka, balón s vodou, guľka z plastelíny, drevená kocka, polystyrén, potápač**

|  |  |  |
| --- | --- | --- |
| **Teleso pláva** | **Teleso sa vznáša** | **Teleso sa potápa** |
|  |  |  |
|  |  |  |
|  |  |  |
|  |  |  |

**GEOGRAFIA**

**4.5. - Opakovanie Južná Ázia**

Prečítajte si text strane 82 a 83. Vypracujte úlohy do zošita.

**1.Napíš všetky štáty južnej Ázie.**

**2.Nakresli do zošita 3 vlajky ľubovoľných štátov južnej Ázie.(pomôž si internetom alebo poslednou stranou v učebnici)**

**3.Charakterizuj jednou vetou/slovom pojmy viažuce sa k južnej Ázií.**

Kari, Joga, hinduizmus, Taliban, monzún. (internet,učebnica)

**6.5.– Juhovýchodná Ázia- príroda**

Prepíšte si poznámky do zošita.

**JUHOVÝCHODNÁ ÁZIA**

*Polostrovy:* **Zadná India**, **Malajský**

*Súostrovie:* **Veľké a Malé Sundy**

*Štáty:* a) **pevninské -** Mjanmarsko, Thajsko, Laos, Kambodža, Vietnam, Malajzia, Singapur

 **b) ostrovné** - Malajzia, Filipíny, Brunej, Východný Timor

*Oceány:* Indický oceán, Tichý oceán

*Moria:* Andamanské more, Juhočínske more, Jávske more

*Povrch:* pohoria, činné sopky (na ostrovoch), nížiny, časté zemetrasenia

*Vodstvo:* **Mekong**, Iravadi, Salwin; jazero Tônlé Sab

*Podnebie:* tropické vlhké, vplyv monzúnov (letný a zimný)

*Rastlinné pásma:* dažďové lesy, tropické lesy, savany

**MATEMATIKA**

Nadpis: ***Uhly v trojuholníkoch***(str. 72-74)

Úlohy 72/1, 2 by pre vás mali byť ľahké.

V úlohe 72/3 sa zamyslite nad pomenovaním štvoruholník. Pripomeniem, čo som s vami brala v treťom ročníku na angličtine. Napíšte si anglické názvy, pripíšte po slovensky a urobte náčrt (ceruzkou a voľnou rukou): rectangle, square, diamond.

Samozrejme uhly v trojuholníku sú tri. Ale aké sú? Rozlišovať medzi ostrým, pravým a tupým uhlom je ľahké (napíšte si to):

* **Ostrý je veľmi špicatý. Je menší ako pravý uhol.**
* **Pravý uhol pasuje do rohu miestnosti.**
* **Tupý uhol doširoka roztvára náruč. Je väčší ako pravý uhol.**

Poznanie, ku ktorému máte dospieť, sú odpovede na otázky:

1. Koľko ostrých uhlov sa zmestí do jedného trojuholníka? Odpoveď je v rámčeku na strane 72 dole. Napíšte si do zošita otázku aj farebne odpoveď.
2. Koľko pravých uhlov sa zmestí do jedného trojuholníka? Jeden. Aké sú zvyšné dva uhly? Napíšte si do zošita otázky a farebne prvý rámček zo strany 73.
3. Koľko tupých uhlov sa zmestí do jedného trojuholníka? Jeden. Aké sú zvyšné dva uhly? Napíšte si do zošita otázky a farebne druhý rámček zo strany 73.

Aby ste si to vedeli predstaviť, pomôžu vám obrázky v úlohe 72/7.

Riešte úlohy 74/9, 10 a 11.

Na Facebooku bola vytvorená skupina **matika 6.A** Pozývam všetkých zažiť veľa zábavy pri spoločnom riešení úloh. Som tu pre vás vždy v čase prvej vyučovacej hodiny (8:00-8:45) od pondelka do štvrtku a v piatky počas tretej vyučovacej hodiny (9:50-10:30). Teším sa na vás.

Ak je to pre vás jednoduchšie, napíšte mi email ucitelka.svedlar@gmail.com ako sa vám doma darí počítať, merať a rysovať.